পলাতক দলও এখন অসহযোগ আন্দোলন করে: বিএনপিকে নিয়ে কাদের
আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, পলাতক দলও এখন অসহযোগ আন্দোলন করে।
জনগণ বিএনপির ডাকে সাড়া দেয়নি মন্তব্য করে তিনি বলেন, জনগণ ইতোমধ্যে তাদের বিরুদ্ধেই অসহযোগ শুরু করেছে।
আজ বৃহস্পতিবার দুপুরে রাজধানীর ধানমন্ডিতে আওয়ামী লীগ সভাপতির রাজনৈতিক কার্যালয়ে গণমাধ্যমকর্মীদের সঙ্গে আলাপকালে তিনি এ কথা বলেন।
পলাতক দলও এখন অসহযোগ আন্দোলন করে মন্তব্য করে কাদের বলেন, 'যে দল আন্দোলনের আসর থেকে পালিয়ে গেল, এখন সেই দল অসহযোগ আন্দোলন করবে। তাদের ডাকে জনগণ অসহযোগ করবে, জনগণ ইতোমধ্যে তাদের বিরুদ্ধেই অসহযোগ শুরু করেছে।
'বিএনপি-জামায়াত নির্বাচন বিরোধীদের বিরুদ্ধে অসহযোগ শুরু হয়ে গেছে। তার প্রমাণ বাংলাদেশের হাটবাজারে যান, রাস্তাঘাটে যান, দোকানপাটে যান, জীবনযাত্রা স্বাভাবিক। এর অর্থ কী? বিএনপির ডাকে জনগণ সাড়া দেয়নি। বিএনপি যতই নির্বাচন বিরোধী গুপ্ত সন্ত্রাস করছে, অগ্নি সন্ত্রাস করছে ট্রেনে আগুন দিচ্ছে, বাস পোড়াচ্ছে, ফিসপ্লেট তুলে ফেলছে, ততই জনগণের বিভিন্ন কর্মক্ষেত্রে যার যার কর্মক্ষেত্রে উপস্থিতি স্বাভাবিক,' বলেন তিনি।
মানুষ আজকে নির্বাচনের দিকে তাকিয়ে আছে মন্তব্য করে তিনি বলেন, 'আমরা বিশ্বাস করি, আমরা তো দেশের বিভিন্ন জায়গায় যাই, গতকালও সিলেটে যে অবস্থা দেখেছি, বিএনপিকে মানুষ অসহযোগ করবে। একজন তারেক রহমান টেম্পস নদীর ওপার থেকে হুমকি-ধমকি দিচ্ছেন। সাহস থাকে তো আসুন। নেতা তো নেই, নেতা তো আসতে হবে! রিমোট কন্ট্রোলে পলাতক নেতা কীভাবে নেতৃত্ব দেবে? তাকে আসতে হবে। মানুষকে মোকাবিলা করুন, রাজপথে আসুন, জেলে যাওয়ার সাহস অর্জন করুন। তা না হলে জীবনেও নেতা হতে পারবেন না। রিমোট কন্ট্রোল নেতাকে মানুষ কখনো মানে না।'
ওবায়দুল কাদের বলেন, 'ট্যাক্স যার বাকি, ট্যাক্স আদায় করব। কর্তৃপক্ষকে বলবো, ট্যাক্স আদায় করুন; যাদের ট্যাক্স বাকি। যাদের বিল বাকি, তাদের বিল আদায় করুন। ব্যাংকে যারা লোন নিয়ে পাচার করেছে, এদের তালিকা প্রস্তুত করুন। এদের বিরুদ্ধে ব্যবস্থা নেওয়া হবে।
'বাড়ি ভাড়া বাকি, কার কার বাড়ি; বাড়ি ভাড়া আদায় করতে বলেছি। এদেরকে আর কোনোভাবেই প্রশ্রয় দেওয়া যাবে না। ট্যাক্স ফাঁকি দিয়েছে যারা তাদের ট্যাক্স আদায় করতে হবে এবং সাজাও দিতে হবে। আমরাও ওর মধ্যে আছি,' যোগ করেন তিনি।
বিএনপির উদ্দেশে আওয়ামী লীগ সাধারণ সম্পাদক বলেন, 'এসব গুপ্ত হামলা বন্ধ করুন। তা না হলে জনগণ আপনাদের ধরে ধরে বিচার করবে। আপনাদের প্রতিহত করবে। আপনারা গণশাস্তির জন্য অপেক্ষা করুন।'
তিনি বলেন, 'জনগণ নির্বাচন চায়, আপনারা নির্বাচন পণ্ড করতে চান। সে খায়েশ আপনাদের পূর্ণ হবে না।'
নির্বাচন কমিশন বলেছে, প্রচারণা শুরুর পর থেকে নির্বাচন বিরোধী সভা-সমাবেশ করা যাবে না কিন্তু বিএনপিসহ কিছু দল ও সংগঠন সভা-সমাবেশ করে যাচ্ছে। নির্বাচন বিরোধী উসকানিমূলক বক্তব্য দিচ্ছে। সরকার কেন ব্যবস্থা নিচ্ছে না, এতে কি কোনো দুর্বলতা প্রকাশ পায় না—একজন গণমাধ্যমকর্মীর প্রশ্নের জবাবে কাদের বলেন, 'সবে নির্বাচনী প্রচারণা শুরু হয়েছে। এখানে নিজের একটা যুদ্ধ যুদ্ধ পরিস্থিতি, দেশের শান্তিপূর্ণ পরিবেশ বিঘ্নিত করতে সরকার তো উসকানি দিতে চায় না। টুকটাক হামলা এখানে-ওখানে হবে এটা স্বাভাবিক কিন্তু বিএনপিসহ বিরোধী দলগুলো, জামায়াত যা করছে সেটার বিরুদ্ধে তো অবশ্যই আইন প্রয়োগকারী সংস্থা ব্যবস্থা নিচ্ছে, তৎপর হচ্ছে। জনগণের পক্ষ থেকেও নির্বাচন বিরোধী কর্মকাণ্ড প্রতিহত হবে, প্রতিরোধ হবে। এটা আমরা বিশ্বাস করি।'
আরওবাসা-বাড়িতে গ্যাস-বিদ্যুৎ-পানি বন্ধ হয়ে গেলে কী হবে ভাবা উচিত: স্বরাষ্ট্রমন্ত্রী





আরওভোট বর্জন ও সরকারকে অসহযোগিতার কর্মসূচি বিএনপির
আরওভোট বর্জন ও সরকারকে অসহযোগিতার কর্মসূচি বিএনপির

আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, পলাতক দলও এখন অসহযোগ আন্দোলন করে।